ai4bharat/Pralekha huggingface dataset:
وزارت سیاحت
آزادی کا امرت مہوتسو کے حصے کے طور پر، سیاحت کے اسٹیک ہولڈرز نے قومی جنگی یادگار کا دورہ کیا، فوجی شہداء کے لواحقین کو خراج عقیدت پیش کیا
جیسا کہ ہم آزادی کا امرت مہوتسو منا رہے ہیں، میں ہر ایک سے درخواست کرتا ہوں کہ وہ امرت کال میں قومی جنگی یادگار کا دورہ کریں اور ان فوجیوں کو خراج عقیدت پیش کریں جنہوں نے ملک کے لیے اپنی جانیں قربان کی ہیں: سیاحت کے سکریٹری جناب اروند سنگھ
144 فوجی شہداء کے آبائی مقام سے جمع کی گئی مٹی کو خراج عقیدت پیش کیا گیا
سیاحت کی وزارت نے آج سیاحت سے متعلق اسٹیک ہولڈرز کے میموریل کے دورے کا اہتمام کرکے قومی جنگی یادگار، نئی دہلی میں آزادی کا امرت مہوتسو منایا۔ وزارت سیاحت نے شہداء کے 7 رشتہ داروں کو اعزاز سے نوازا۔ مہمانوں کو نیشنل وار میموریل کے گائیڈڈ ٹور پر لے جایا گیا اور انہوں نے ’پھولوں کا گلدستہ پیش کرنے کی تقریب‘ کا بھی مشاہدہ کیا جو ہر روز قومی جنگی یادگار میں منایا جاتا ہے۔ ایک شہید فوجی کے لواحقین کو مدعو کیا جاتا ہے کہ وہ آئیں اور یادگار پر پھولوں کا گلدستہ پیش کرکے فوجیوں کو خراج عقیدت پیش کریں۔ شام کا اختتام غروب آفتاب سے پہلے بیٹنگ دی ریٹریٹ ڈرل کے ساتھ ہوا۔ سیاحت کی وزارت کے سکریٹری جناب اروند سنگھ نے اس دورے کے دوران ٹریول ٹریڈ، طلباء، ناقابل یقین انڈیا ٹورسٹ گائیڈ، ٹریول بلاگرز/ متاثر کنندگان اور اسٹیک ہولڈرز کے 150 سے زیادہ لوگوں کے اجتماع کی قیادت کی۔ تقریب کے انعقاد میں کرنل آکاش خازنچی اور ان کی نیشنل وار میموریل کی ٹیم نے مدد کی۔
جناب اروند سنگھ نے قومی جنگی یادگار میں ریٹریٹ کی تقریب میں شرکت کی اور ان شہیدوں کو خراج عقیدت پیش کیا جنہوں نے ملک کے لیے اپنی جانیں قربان کی ہیں اور جنگ کے دوران بہادری کے نمایاں کارنامے دکھائے ہیں۔ اس موقع پر جناب اروند سنگھ نے کہا کہ چونکہ ہم آزادی کا امرت مہوتسو منا رہے ہیں اور ہم امرت کال  میں داخل ہونے جا رہے ہیں، میں ہر ایک سے اپیل کرتا ہوں کہ وہ امرت کال کے دوران قومی جنگی یادگار پر آئیں اور ان سپاہیوں کو خراج عقیدت پیش کریں۔ جنہوں نے ملک کے لیے اپنی جانیں نچھاور کیں۔
ہندوستان کے قومی دارالحکومت کے وسط میں 40 ایکڑ پر پھیلے ہوئے، قومی جنگی یادگار ان تمام فوجیوں کو خراج تحسین پیش کرنے کے لئے ہے جنہوں نے بے خوف ہو کر ہندوستان کے لیے لڑائی لڑی اور اپنی جانیں قربان کیں۔ 25 فروری 2019 کو اس کا افتتاح کیا گیا، یہ یادگار امر جوان جیوتی کے ابدی شعلے کی چمک کے ساتھ ایک قومی فخر کے طور پر موجود ہے جس میں ایک ملک کو اس کے سپاہیوں کا مقروض دکھایا گیا ہے۔
اس تقریب کی ایک خاص بات یہ تھی کہ پورے ہندوستان سے 144 فوجی شہداء کے آبائی شہر کی مٹی پر مشتمل مٹی کے 144 برتنوں کو خراج عقیدت پیش کرنا تھا جس میں پلوامہ حملے کے 40 شہداء کے آبائی مقام کی مٹی بھی شامل تھی۔ بنگلور سے تعلق رکھنے والے جناب امیش گوپی ناتھ جادھو نے سڑک کے ذریعے 1.15 لاکھ کلومیٹر سے زیادہ کا سفر کیا اور پورے ہندوستان میں 144 شہیدوں کے اہل خانہ سے ملاقات کی اور ’’بھارت کی مٹی کا سمان‘‘ کے سفر کے طور پر ان کے گھر کے باہر سے مٹی اکٹھی کی۔ قومی جنگی یادگار ایرینا میں قوم کی طرف سے احترام کی علامت کے طور پر تقریب کے دوران مٹی کے یہ قابل احترام برتنوں کی نمائش کی گئی۔
نائب صدر جمہوریہ ہند کا سکریٹریٹ
ہمیں اپنی زبانوں کے تحفظ کے لئے عوامی تحریک کی ضرورت ہے: نائب صدر جناب ایم وینکیا نائیڈو
نائب صدر نے کہا کہ آئیے ہندوستانی زبانوں، ثقافتوں اور روایات کو عام کرنے کے لئے متحد ہوکر آگے بڑھیں
نائب صدر نے قومی تعلیمی پالیسی مجریہ 2020 کی روح سے مطابقت رکھتے ہوئے مادری زبان میں بنیادی تعلیم کی اپیل کی
جناب نائیڈو نے تیلگو زبان کے ادبی کاموں کو دیگر ہندوستانی زبانوں میں ترجمہ کرنے کی کوشش تیز کرنے کے ساتھ ٹیکنالوجی کے ساتھ ارتباط پر زور دیا
نائب صدر نے راشٹریتھرا تلگو سمکھیا کی چھٹی سالگرہ کی تقریب سے خطاب کیا
نئی دہلی 27 جون 2021: اپنی زبان کی روایات کے ثمرات آنے والی نسلوں تک پہنچانے کے لئے نائب صدر جناب ایم وینکیا نائیڈو نے آج حکومت کی کوششوں کی ستائش کرتے ہوئے زبان کی حفاظت کے لئے عوامی تحریک کی ضرورت پر زور دیا۔
ایک سے زیادہ نسلوں اور جغرافیائی خطوں کے لوگوں کو متحد کرنے میں زبان کی طاقت کو اجاگر کرتے ہوئے جناب نائیڈو نے مطالبا کیا کہ اپنی زبانوں، ثقافتوں اور روایات کو محفوظ رکھنے، افزودہ کرنے اور عام کرنے کے لئے ٹھوس کوششیں کی جائیں۔
چھٹی سالانہ ‘راشٹریتھرا تلگو سمکھیا’ کانفرنس سے خطاب کرتے ہوئے جناب نائیڈو نے تجویز پیش کی کہ تیلگو لوگوں کو تیلگو زبان اور اپنی مقامی روایات کے احیاء کے لئے اکٹھا ہونا چاہئے۔
یہ کہتے ہوئے کہ کسی زبان کو نظرانداز کرنا اس کے زوال کا باعث بنے گا نائب صدر نے مشورہ دیا کہ ہر کسی کا فرض ہے کہ وہ دوسری زبانوں اور ثقافتوں کو پامال کئے بغیر مادری زبان کو محفوظ بنائے اور اسے فروغ دے۔
مسٹر نائیڈو نےزور دے کر کہا کہ جیسا کہ قومی تعلیمی پالیسی مجریہ 2020 میں تصور پیش کیا گیا ہے مادری زبان میں بنیادی تعلیم دی جائے۔ انہوں نے بتایا کہ اس وقت ملک کے اعلی ترین آئینی عہدوں پر فائز لوگوں نے جن میں صدر و نائب صدر، وزیر اعظم اور چیف جسٹس آف انڈیا سبھی شامل ہیں، اپنی مادری زبان میں بنیادی تعلیم حاصل کی ہے۔ لوگوں پر یہ غلط تاثر نہیں ہونا چاہئے کہ جو لوگ اپنی مادری زبان میں تعلیم حاصل کرتے ہیں تو وہ زندگی میں کامیابی حاصل نہیں کر سکتے اور ترقی نہیں کرسکتے۔ ہمارے پاس اس تاثر کو مسترد کرنے کے لئے بہت ساری ماضی اور حال کی مثالیں ہیں۔
نائب صدر نے تیلگو ادب کو دوسری ہندوستانی زبانوں میں ترجمہ کرنے کے لئے مزید اقدامات کرنے پر بھی زور دیا اور کہا کہ اس سے کسی زبان کی روایت کو فروغ ملتا ہے۔ اس حقیقت کی تعریف کرتے ہوئے کہ بہت ساری ثقافتی تنظیموں نے عالمی وبا کے پیش نظراپنا کام آن لائن جاری رکھا مسٹر نائیڈو نے تجویز پیش کی کہ زبان اور ٹکنالوجی کو یکساں جذبے میں ضم کرنے کی کوششیں تیز کی جائیں۔
یہ نوٹ کرتے ہوئے کہ تلگو زبان کے تحفظ فراہم کرنے اور اسے عام کرنے کے لئے تلگو ریاستوں کے باہر ایک ہزارسے زیادہ تنظیمیں موجود ہیں نائب صدر نے ’راشٹریتھرا تلگو سماکھیہ‘ کے نام سے ایک مشترکہ پلیٹ فارم پر ساتھ آنے کے منتظمین کے اقدام کی تعریف کی اور ان کی مستقبل کی کوششوں کے لئے نیک خواہشات کا اظہار کیا۔
ہماچل پردیش کے معزز گورنر جناب بنڈارو دتاتریہ، وزیر برائے خواتین اور بچوں کی ترقی اور سماجی بہبود ، حکومت مغربی بنگال ڈاکٹر ششی پنجا ، آندھرا پردیش کے سابق ڈپٹی اسپیکر جناب منڈالی بدھا پرساد ، آل انڈیا تلگو فیڈریشن کے صدر ڈاکٹر سی ایم کے ریڈی، راشٹریتھرا تلگو سمھاکیہ کے صدر جناب سندرا راؤ اور دیگر اہم شخصیات اس ورچوئل پروگرام میں شریک تھیں۔
کامرس اور صنعت کی وزارتہ
پیٹنٹ شدہ ادویات
نئی دہلی،31؍دسمبر،کامرس اور صنعت کے وزیر مملکت جناب سی آر چودھری نے آج لوک سبھا میں ایک تحریری جواب میں ایوان کو مطلع کیا کہ لازمی لائسنس ،پیٹنٹ ایکٹ -1970 کے ضابطوں کے تحت فراہم کئے جاتے ہیں اور قانون کے تحت اس کے لئے ’’لازمی لائسنس‘‘ کی اصطلاح استعمال نہیں کی جاتی۔ اب تک پیٹنٹ ایکٹ -1970 کی دفعہ 84 کے تحت پیٹنٹ کے کنٹرولر کے ذریعے 9 مارچ 2012 کو حیدرآباد کی فرم میسرز ناٹکو فارما کے لئے ہندوستانی پیٹنٹ نمبر :215758  جو تین مارچ 2018 کو میسرز بیئر کارپوریشن کو دیا کیا گیا تھا۔
اس پیٹنٹ کے تحت ’’سورا فینب ٹو سائلیٹ‘‘ نامی دوا کو ’’نیکساور‘‘ کے برانڈ نام کے تحت گردے اور جگر کے کینسر کے علاج کے لئے فروخت کیا جارہا ہے۔
لازمی لائسنس ، پیٹنٹ ایکٹ 1970 کے ضابطوں کے تحت ہی جاری کئے جاتے ہیں۔ فی الحال حکومت کے سامنے لازمی لائسنس جاری کرنے کی کوئی تجویز التوا میں نہیں ہے۔
۔۔۔۔۔۔۔۔۔۔۔
U-6534
(Visitor Counter : 60
وزارت دفاع
وزیر دفاع راجناتھ سنگھ نے اسرائیل کے نائب وزیر اعظم اور وزیر دفاع کے ساتھ ٹیلیفون پر گفتگو کی
اسرائیل کے ساتھ دفاعی تعاون کو مزید وسعت دینے اور کلیدی شراکت داری کو آگے بڑھانے پر زور دیا گیا
وزیر دفاع جناب راجناتھ سنگھ نے 9 جولائی 2021 کو اسرائیل کے نائب وزیر اعظم اور وزیر دفاع لیفٹیننٹ جنرل بنجامن گینز کے ساتھ ٹیلیفون پر گفتگو کی۔جناب راجناتھ سنگھ نے بنجامن کو اسرائیل کا نائب وزیر اعظم اور وزیر دفاع کا چارج سنبھالنے پر مبارکباد دی۔
ٹیلیفون پر اپنی با ت چیت کے بعد ایک ٹوئیٹ میں وزیر دفاع نے کہا کہ وہ اسرائیل کے ساتھ کلیدی شراکت داری کو آگے بڑھانے اور دفاعی تعاون کو مزید وسعت دینے کیلئے مل کر کام کرنے کے منتظر ہیں۔انہوں نے کووڈ -19 عالمی وبا سے نپٹنے کیلئے اسرائیل کی جانب سے بھارت کو دی گئی امداد کیلئے لیفٹیننٹ جنرل بنجامن کا شکریہ بھی ادا کیا۔
وزارت ماہی پروری، مویشی پروری و ڈیری
ملک میں ایوین انفلوئنزا کی صورت حال
16 جنوری 2021 تک مہاراشٹر کے لاتور ، پربھنی ، ناندیڈ ، پونے ، سولا پور ، یاوتمل ، احمد نگر ، بیڈ اور رائے گڑھ اضلاع میں پولٹری میں ایوی انفلوئنزا کے واقعات کی تصدیق ہوچکی ہے۔
مزید یہ کہ مدھیہ پردیش  کے چھتار پور ضلع میں بھی ایوین انفلوئنزا کی تصدیق ہوگئی ہے۔ گجرات کے سورت ، نوسری اور نرمدا اضلاع ، اتراکھنڈ کے ضلع دہرادون ، اترپردیش کے کانپور ضلع  مزید برآں ، دہلی میں نجف گڑھ میں کبوتر اور براؤن فش الو اور روہنی میں بگلوں میں ایوین انفلوئنزا کے مثبت نتائج سامنے آئے ہیں۔
سینٹرل پولٹری ڈیولپمنٹ آرگنائزیشن ممبئی سے موصولہ اس رپورٹ کے مطابق ، حکومت ہند نے فارم میں پولٹری کی غیر معمولی اموات ہوئی ہیں۔ نمونے جانچ کے لئے نامزد لیبارٹریوں کو بھیج دیئے گئے ہیں۔
ریاست چھتیس گڑھ میں آر آر ٹی کو تعینات کیا گیا ہے اور ضلع بالودکے مرکز میں پولٹری کو ضائع کرنے کا عمل جاری ہے۔ مزید یہ کہ مدھیہ پردیش میں بھی آر آر ٹی تعینات کردیئے گئے ہیں۔ مدھیہ پردیش کے ہردہ ضلع کے مرکز میں پولٹری کا کولنگ آپریشن جاری ہے۔
ملک کے متاثرہ علاقوں میں صورتحال کی نگرانی کے لئے تشکیل دی جانے والی مرکزی ٹیمیں متاثرہ مقامات کا دورہ کر رہی ہیں اور اس کا نفسیاتی مطالعہ بھی کر رہی ہیں۔
ریاستوں سے درخواست کی گئی ہے کہ وہ پولٹری اور پولٹری کی مصنوعات کی فروخت پر پابندی عائد کرنے کے اپنے فیصلوں پر نظر ثانی کریں اور غیر متاثرہ علاقوں / ریاستوں سے حاصل کردہ پولٹری اور پولٹری کی مصنوعات کی فروخت کی اجازت دیں۔ اس بات کا اعادہ کیا جاتا ہے کہ اچھے پکے ہوئے چکن اور انڈوں کا استعمال انسانوں کے لئے محفوظ ہے۔ صارفین کو بے بنیاد افواہوں پر توجہ نہیں دینی چاہئے جو غیر سائنسی ہیں اور اکثر الجھن کا باعث بنتے ہیں۔ اس سے پولٹری اور انڈوں کی منڈیوں پر برے اثرات مرتب ہوں گے، جو کووڈ-19 کی وجہ سے پہلے ہی بہت زیادہ متاثر ہوچکی ہیں۔
محکمہ کے مشوروں کے بعد ریاستیں اخباری اشتہارات، سوشل میڈیا پلیٹ فارم وغیرہ کے ذریعہ آگاہی پیدا کرنے کی سرگرمیاں انجام دے رہی ہیں۔ نیز ایوین انفلوئنزا کے بارے میں آگاہی پیدا کرنے کی کوششیں جاری رکھے ہوئے ہیں اور صورتحال سے نمٹنے کے طریقوں کو مختلف میڈیا پلیٹ فارم بشمول سوشل میڈیا پلیٹ فارم جیسے ٹوئٹر اور فیس بک ہینڈلز کے ذریعے عام لوگوں کو بتایا جا رہا ہے۔
صحت اور خاندانی بہبود کی وزارت
انوپریہ پٹیل نے انٹرنیشنل ڈیجیٹل ہیلتھ سمپوزیم کا افتتاح کیا
صحت و خاندانی بہبود کے اُمور کی وزیر مملکت محترمہ انوپریہ پٹیل نے کہا ہے کہ ہندوستان نے طبی خدمات کی تمام سطحوں کو یقینی بنانے اور معقول صحت اقدامات شامل کرنے کیلئے ڈیجیٹل شمولیتی نظریہ اختیار کیا ہے۔ محترمہ انوپریہ پٹیل انٹرنیشنل ڈیجیٹل ہیلتھ سمپوزیم کی افتتاح تقریب سے خطاب کررہی تھیں۔ اس موقع پر محترمہ انوپریہ پٹیل نے اس سمپوزیم کے جزو کی حیثیت سے ایک ڈیجیٹل ہیلتھ ایگزیبیشن کا بھی افتتاح کیا جس میں شریک ممالک نے کلیدی جدت طرازیاں عمل آوری کے تجربات اور جدت طراز ڈیجیٹل صحت اقدامات کی نمائش کی۔
واضح ہو کہ ڈیجیٹل ہیلتھ سمپوزیم کا اہتمام دو روزہ گلوبل ڈیجیٹل ہیلتھ پارٹنر شپ  سربراہ اجلاس کے بعد کیا گیا ہے اور اس میں جدت طراز فن کاروں ، طبی ماہرین ، علمی شخصیات،محققین ، حفظان صحت کے اداروں ، سرکاری نمائندوں ، قومی اور بین الاقوامی تکنیکی ماہرین، کاروباری اور تحقیقی برادری کی خدمات حاصل کرنے کی اجازت دی گئی ہے۔
اس تقریب میں نیپال کے نائب وزیراعظم اور وزیر صحت ڈاکٹر ارلنڈو نیسی مینٹو ڈو روزیریو کیپ ورڈے کے وزیر صحت ڈاکٹر اولانا سپرون ، یوکرین کے وزیر صحت جناب فیصل قاسم ، سری لنکا کے صحت تغذیہ اور دیسی طریقہ علاج کے وزیر صحت ڈاکٹر شاہ ماہر ، مالدیپ کے وزیر مملکت نے بھی اس افتتاحی تقریب کی رونق بخشی اور ڈیجیٹل ہیلتھ ایجنڈا کے تئیں اپنی عہدبستگی کا اعادہ کیا۔
اس تقریب میں نیتی آیوگ کے ممبر ڈاکٹر وی کے پال ، عالمی تنظیم صحت کے جنوب مشرقی ایشیا خطے کی ریجنل ڈائرکٹر ڈاکٹر پونم چھیترپال سنگھ، محکمہ صحت کی سکریٹری محترمہ پریتی سودن اور جناب سنجیو کمار اے ایس نے بھی اس سمپوزیم میں شرکت کی۔
سمپوزیم سے خطاب کرتے ہوئے محترمہ انوپریہ پٹیل نے کہا کہ سرکاری پالیسیوں میں لازمی طور سے سبھی شہریوں کو عملی اقدام کے طور پر صحت خدمات میں بچت ، رسائی اور دستیابی کو شامل کیا گیا ہے۔ انہوں نے کہا کہ ہم اپنے اقدامات کے ذریعے ہر شہری کو صحت خدمات کامیاب طریقے سےفراہم کی ہیں اور یہاں اس کے اثرات کے زیادہ سے زیادہ اضافے کیلئے ڈیجیٹل ہیلتھ اقدامات کی رابطہ کاری کررہے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔س ش۔ع ن
U-1276
(Visitor Counter : 46
وزارات ثقافت
بھارت کے محکمہ آثار قدیمہ نے بایو گیس کے مشہور سائنسدان ڈاکٹر رام بخش سنگھ کے قابل قدر نوادرات کو قبضے میں لیا
بھارت کے آثار قدیمہ نے بین الاقوامی شہرت یافتہ سائنسدان آنجہانی ڈاکٹر رام بخش سنگھ کے قابل قدر نوادرات کو قبضے میں لے لیا ہے ، جنہوں نے بائیو گیس ٹیکنالوجی کے شعبے میں 26 ستمبر 2023 کو اپنی شاندار شراکت سے انقلاب برپا کر دیا تھا۔ ان کی پیدائش اتر پردیش کے سیتاپور ضلعے میں ہوئی تھی۔ سنگھ نے انجینئرنگ میں اپنی تعلیم حاصل کی اور اپنی زندگی قابل تجدید توانائی کے فروغ، ترقی اور اسے پھیلانے کے لیے وقف کر دی تھی۔ انہوں نے خاص طور پر بایو گیس ٹیکنالوجی پر توجہ مرکوز کی۔ ان کی پوری زندگی کم خرچ ایندھن تیار کرنے کے لیے ایک مقامی، گھریلو نظام قائم کرنے کے لیے وقف تھی جو مستقل طور پر آسان ہو اور اس سے صاف ستھری توانائی فراہم کی جا سکے۔
ان دستاویزات کو ان کے کنبے نے نظر انداز ہونے سے بچایا تھا، اور یہ مواد اپنی نوعیت میں کافی اہم ہے۔ اور آثار قدیمہ کے اعتبار سے کافی زیادہ قابل قدر ہے۔ اس میں ان کی اسناد کے ساتھ ساتھ جرائد سے اقتباسات کا کافی ذخیرہ، ان کی منفرد شراکت کی تصدیق کرنے والے اخبارات، ان سبھی دستاویزات ان کے کارناموں کا پتہ چلتا ہے۔ اس مجموعے میں فائلیں، فریم شدہ تصویریں، اصل شناختی کارڈ اور ہندی اور انگریزی میں بہت سی کتابیں شامل ہیں۔ یہ مجموعہ آزادی کے بعد کی سائنسی تاریخ کے محققین کے لیے مواد کا ایک انوکھا ذخیرہ ہے اور اس طرح یہ بھارت کا محکمہ آثار قدیمہ کے ذخیرے میں ایک انمول اضافہ ہے۔
بھارت کا محکمہ آثار قدیمہ، حکومت ہند کے ایسے ریکارڈز کا نگہبان ہے اور ایسے ریکارڈز کو برقرار رکھتا ہے جنہیں ایڈمنسٹریٹرز اور دانشور شخصیتیں استعمال کرتی ہیں۔ یہ محکمہ سرکاری ریکارڈ سے متعلق قانون 1993 کے تحت اپنی کارکردگی انجام دیتا ہے۔ قدیم ریکارڈز کسی بھی قوم کا انمول دستاویزی ورثہ ہوتے ہیں اور ملک کے سب سے بڑے آرکائیو ادارے کے طور پر، بھارت کا محکمہ آثار قدیمہ قومی اور ریاستی سطح پر آرکائیو شعور کی ترقی کی رہنمائی اور تشکیل میں کلیدی کردار ادا کرتا ہے۔ یہ محکمہ وزارت ثقافت کے تحت ایک منسلک محکمہ ہے۔ یہ محکمہ کلکتہ میں مارچ 1891 میں امپیرئل ریکارڈ محکمے کے طور پر قائم کیا گیا تھا۔ 1911 میں جب راجدھانی ، کلکتہ سے دلی منتقل کی گئی تو اس محکمے کو بھی منتقل کر دیا گیا۔ محکمہ آثار قدیمہ کے پاس اس وقت سرکاری ریکارڈز کا ایک بڑا ذخیرہ موجود ہے، جس میں جلدیں، نقشے، صدر ہند کی طرف سے منظور شدہ بل، معاہدوں، نادر مخطوطات مشرقی ریکارڈ، نجی کاغذات، کارٹوگرافک ریکارڈ، گزٹ اور گزٹیئرز کا اہم مجموعہ، مردم شماری کے ریکارڈ، اسمبلی اور پارلیمنٹ کے مباحث، ممنوعہ لٹریچر، سفری کھاتوں وغیرہ کے علاوہ فائلیں بھی شامل ہیں۔ قدیم سرکاری ریکارڈ،این اے آئی کے پاس زندگی کے تمام شعبوں سے تعلق رکھنے والے نامور بھارتیوں کے نجی کاغذات کا ایک بھرپور ذخیرہ موجود ہے، جس میں لگاتار اضافہ ہو رہا ہے۔
مزید تفصیلات کے لیے یہ ویب سائٹ دیکھیں: www.nationalarchives.nic.in
ارضیاتی سائنس کی وزارت
تمل ناڈو، پڈوچیری اور کرائی کل اور کیرالہ اور ماہے میں ہلکی سے بہت بھاری بارش کا امکان
اگلے چار پانچ دنوں کے دوران شمال مغربی ہندوستان کے زیادہ تر حصوں میں کم از کم درجہ حرارت کے معمول سے نیچے رہنے کا امکان ہے
پنجاب، ہریانہ، چنڈ ی گڑھ اور دلی اترپردیش اور اتراکھنڈ کے کچھ حصوں میں سردی اور کڑاکے کی سردی پڑنے کا امکان
پنجاب، ہریانہ، چنڈی گڑھ اور دلی اور اترپردیش ، مدھیہ پردیش اور راجستھان کے کچھ علاقوں میں سردی اور کڑاکے کی سرد لہر چلنے امکان
اگلے چار پانچ دنوں کے دوران شمال مغربی ہندوستان کے کچھ مقامات پر گھنے اور بہت گھنے کہرے کے چھانے کا امکان
ہندوستان کے محکمہ موسمیات کے موسم کی یپش گوئی کرنے والے قومی سینٹر کے مطابق
موسم کی اہم خصوصیات
- نچلے پہلے کرہ ہوائی سطحوں کے کومورین خطے اور پڑوس میں سمندری سرکولیشن کے اثر سے تمل ناڈو، پڈوچیری اور کرائی کل، کیرالہ اور ماہے اور لکشدیپ میں اگلے دو تین دنوں میں اکا دکا مقامات پر بھاری بارش اور آندھی اور بجلی گرنے کا امکان ہے۔ اس کے بعد ان علاقوں میں بارش میں کمی آسکتی ہے۔ 12 اور 13 جنوری کو تمل ناڈو، پڈوچیری میں ہلکی سے بھاری بارش اور کیرالہ اور ماہے میں بھاری سے بہت بھاری بارش ہونے کا امکان ہے۔
- خشک شمالی، شمال مغربی طوفانی ہواؤں کی موجودگی کے سبب اگلے چار پانچ دنوں میں شمال مغربی ہندوستان کے زیادہ تر حصوں میں کم سے کم درجہ حرارت معمول کے مطابق رہ سکتا ہے اور اس سے پنجاب، دلی،ہریانہ، چنڈی گڑھ، اترپردیش اور اتراکھنڈ کے کچھ حصوں میں اگلے تین دنوں کے دوران سردی اور کڑاکے کی سردی پڑسکتی ہے۔ اگلے تین دنوں میں پنجاب، ہریانہ، چنڈی گڑھ اور دلی کے علاوہ اترپردیش اور مدھیہ پردیش اور راجستھان میں سرد لہر اور کڑاکے کی سرد لہر کا امکان ہے۔ اگلے دو دنوں میں جنوبی پنجاب، ہریانہ اور چنڈی گڑھ کے کچھ علاقوں میں اور شمالی راجستھان میں پالا پڑسکتا ہے۔
- اگلے چار پانچ دنوں میں شمالی مغربی ہندوستان کے کچھ مقامات پر گھنا اور بہت گھنا کہرا چھا سکتا ہے۔
اگلے پانچ دنوں میں موسم کی وارننگ
موسم کی تفصیلات کے لئے یہاں کل کریں
اثر پر مبنی موسم کی وارننگ کے لئے برائے مہربانی یہاں کلک کریں۔
سٹرک ٹرانسپورٹ اور شاہراہوں کی وزارت
این ایچ اے آئی، سڑکوں کی صورتحال کے جائزہ کے لئے نیٹ ورک کے جائزہ سے متعلق گاڑیوں کے استعمال کو لازمی بنائے گی
این ایچ اے آئی نے، روزانہ آمد ورفت کرنے والے افراد کو بہتر سڑکیں فراہم کرنے کے اپنے عزم کے مطابق فیصلہ کیا ہے کہ وہ قومی شاہراہوں کی کوالٹی میں بہتری لانے کے لئے نیٹ ورک کےجائزہ سے متعلق گاڑیوں  کو کام پر لگائے گی۔ قومی شاہراہوں پر این ایس وی کااستعمال کرتے ہوئے سڑکوں کی صورتحال کاجائزہ لیا جانا، پروجیکٹ کی تکمیل کا سرٹیفکیٹ جاری کرنے کے وقت اوراس کے ہر چھ مہینے کے بعد ، لازمی قرار دے دیا گیاہے۔ اسے مشاورتی خدمات کی ، بولی لگانے سے متعلق معیاری دستاویزات کے حصہ کے طور پر بھی شامل کیا گیا ہے۔
اس قدم سے شاہراہوں کی مجموعی کوالٹی میں اضافہ کرنے میں مدد ملے گی کیو ں کہ این ایس وی میں تازہ ترین سروےتکنیکوں کااستعمال کیا جاتا ہے جیسے 3600 امیجری کے لئے ہائی ریزولوشن ڈیجیٹل کیمرہ ، وقفہ وقفہ کے بعد ریکارڈ تصاویر/ ویڈیوز، لیزر روڈ پروفلو میٹر اور سڑکوں پر خطروں کی پیمائش کے لئے دیگرمتعلقہ ٹکنالوجی۔
این ایس وی سے سڑکوں کی صورتحال کاجائزہ لینے کے لئے اعداد وشمار اکٹھا کرنے میں بھی مدد ملے گی جن میں سڑکوں کی پیمائش، سڑکوں پر دراروں اورگڑھوں کی پیمائش بھی شامل ہے۔ اس کے علاوہ این ایسوی سے سڑک کے کنارے پانی کی نکاسی اور سڑکوں پر ، ٹریفک سے متعلق تنصیبات کے بارے میں اعداد وشمار فراہم کرنے میں بھی مدد ملے گی۔
این ایس وی سروے کے ذریعہ حاصل کردہ اعداد وشمار ، این ایچ اے آئی ای کے مصنوعی ذہانت  پر مبنی پورٹل ڈیٹالیک پر اپ لوڈ کئے جائیں گے جہاں ان کا تجزیہ، دیکھ بھال کے لئے ترجیح دینے کے مقصد سے سڑکو ں کی صورتحال/ خرابی کاجائزہ لینے کے لئے سڑکوں کے جائزہ سے متعلق منیجمنٹ سیل کرے گا۔
ان اعداد وشمار سے ساز وسامان کی خریداری اور سڑکوں کی بہتر صورتحال برقراررکھنے میں مدد ملے گی۔ سڑکوں کے نیٹ ورک کی منصوبہ بندی سے متعلق اہم معلومات فراہم کرنے اور سڑکوں کے حفاظتی اقدامات تیار کرنے جیسے دیگر پہلوؤں پر متعلقہ معلومات فراہم کرنے کے علاوہ اس سے شاہراہوں کی دیکھ بھال سے متعلق حکمت عملی، دیکھ بھال کےجائزے اور زیادہ سے زیادہ دیکھ بھال کانظام اپنانے میں بھی مدد ملے گی۔
این ایس وی سروے کے ذریعہ اکٹھا کئے گئے اعداد وشمار سے سڑکوں کی حالت میں کمی کو اجاگر کیا جاسکے گا جس سے بی اوٹی آپریٹروں/ این ایچ اے آئی کے افسران، سڑکوں کی حالت کو مطلوبہ سطح پر لانے کے لئے اصلاحی اقدامات، فوری طور پر کریں گے۔ اس سے قومی شاہراہوں کی مزید دیکھ بھال میں مدد ملے گی جس سے قومی شاہراہوں کے صارفین کو مزید آرام دہ اور بہتر سفر کرنے کی سہولت حاصل ہوگی۔
وزیراعظم کا دفتر
وزیر اعظم نے مغربی بنگال کے جلپائی گوڑی میں ایک حادثے کی وجہ سے ہونے والے جانی نقصان پر افسوس کا اظہار کیا
وزیر اعظم جناب نریندر مودی نے مغربی بنگال کے جلپائی گوڑی میں درگا پوجا کے تہوار کے دوران ایک حادثے کی وجہ سے ہونے والے جانی نقصان پر گہرے دکھ کا اظہار کیا ہے۔
وزیر اعظم کے دفتر نے ٹویٹ کیا؛
‘‘مغربی بنگال کے جلپائی گوڑی میں درگا پوجا کی تقریبات کے دوران ہونے والے حادثے سے انتہائی غمزدہ ہوں ، اپنے پیاروں کو کھونے والوں کے تئیں گہری تعزیت: PM @narendramodi’’
وزارت دفاع
مرکزی وزیر جناب پرہلاد جوشی نے نیشنل ایلومینیم کمپنی لمیٹڈ کو آلودگی کنٹرول ایکسی لینس ایوارڈ 2021 جیتنے پر مبارکباد پیش کی
نئی دہلی، 17 ستمبر 2021:
کوئلہ، کان کنی اور پارلیمانی امور کے مرکزی وزیر جناب پرہلاد جوشی نے نیشنل ایلومینیم کمپنی لمیٹڈ  کی پنچ پتملی باکسائٹ مائن کو کان کنی کی وزارت کے تحت، ریاستی آلودگی کنٹرول بورڈ، اڈیشہ کا موقر آلودگی کنٹرول ایکسی لینس ایوارڈ 2021 جیتنے پر مبارکباد پیش کی۔ ایک ٹویٹ میں وزیر موصوف نے کہا کہ یہ ایوارڈ ماحولیات کے تحفظ کے لیے کمپنی کی مسلسل کوششوں کا اعتراف ہے۔
بھونیشور میں ریاستی آلودگی کنٹرول بورڈ میں کل منعقدہ ایک تقریب میں ریاست اوڈیشہ کے جنگلات اور ماحولیات اور پارلیمانی امور کے وزیر جناب بکرم کیشاری اروکھا نے نیشنل ایلومینیم کمپنی لمیٹڈ کی کان کنی کی ٹیم کو آلودگی پر قابو پانے کے موثر اقدامات کرنے اور بہتر ماحولیاتی انتظام کے طریقوں کو اپنانے کے لیے ایوارڈ سے نوازا۔
آزادی کے 75 برسوں کی تکمیل پر آزادی کے امرت مہوتسو کے ایک جز کے طور پر نالکو نے اوڈیشہ کے کوراٹ اور انگول میں اپنے پیداواری یونٹوں میں بڑے پیمانے پر شجرکاری مہم شروع کی ہے۔ ایک ذمہ دار کارپوریٹ تنظیم کے طور پر نالکو نے ہمیشہ ماحول کا انتہائی خیال رکھا ہے۔ آزادی کے امرت مہوتسو تقریبات کے ایک جز کے طور پر نالکو نے حال ہی میں کٹودی، منڈاگادتی، اپرگاداتی اور تلہ گادی کے دیہاتیوں کو اپنے کان کنی مائنز اور ریفائنری پلانٹ کے قریب اوڈیشہ میں بڑی تعداد میں پودے تقسیم کیے ہیں۔
فضلے کے صفر اخراج کے نظام کے نفاذ سے آغاز کرکے نالکو کی باکسائٹ مائن نے معدنیات سے متعلقہ علاقوں کی بحالی کا کام انجام دیا ہے۔ پنچ پتملی باکسائٹ مائن نے اب تک 37 لاکھ سے زیادہ پودوں کی شجرکاری کی ہے۔ کان کنی والے علاقوں میں ماحولیاتی تنوع کو بہتر بنانے کے لیے بھی اقدامات کیے گئے ہیں۔
وزارتِ تعلیم
ایچ آر ڈی کے وزیر رمیش پوکھریال‘نشنک’نےقومی بال بھون بھارتی فضائیہ کا سہولیاتی اور پبلسٹی پویلین کا افتتاح کیا
نئی دہلی،31جولائی2019؍انسانی وسائل کے فروغ کے مرکزی وزیر جناب رمیش پوکھریال ‘نشنک’ نے آج یہاں قومی بال بھون میں بھارتی فضائیہ کا سہولیاتی اور پبلسٹی پویلین کا افتتاح کیا۔ اس موقع پر ایچ آر ڈی کے وزیر مملکت جناب سنجے دھوترے اور فضائیہ کے سربراہ پی وی ایس ایم ، اے وی ایس ایم، وائی ایس ایم، وی ایم اور اے ڈی سی، ایئر چیف مارشل بی ایس دھنووا موجود تھے۔یہ پویلین بھارتی فضائیہ نے طلباء کو انڈین ایئر فورس میں شامل ہونے کی تحریک دلانے کے لئے قائم کیا ہے۔
اس موقع پر 2500 سے زیادہ بچوں اور ٹیچروں کے اجتماع سے خطاب کرتے ہوئے جناب رمیش پوکھریال ‘نشنک’ نے کہا کہ قومی بال بھون بچوں کے لئے ایک جنت ہے اور انہوں نے بچوں کو ملک کے لئے محبت اجاگر کرنے کی تحریک دلائی۔ انہوں نے زور دے کرکہا کہ بھارت ایک عظیم ملک ہے اور انڈین ایئر فورس دنیا میں بہترین فورسیز میں ایک ہے۔ انہوں نے یہ بھی کہا کہ وزیر اعظم سے درخواست کریں گے کہ وہ قومی بال بھون کو مزید اونچائی عطا کریں۔
ایچ آر ڈی کے وزیر نے کہا بھارت کو ایسے رضاکار طلباء کی ضرورت ہے ، جنہیں ایمانداری کے ساتھ ملک کی خدمت کرنے کی ترغیب دی جاسکے۔ ایسے طلباء جو بے پناہ توانائی اور جستجو کے حامل ہیں وہ ملک کے مستقبل کو تابناک بناسکتے ہیں۔ انہوں نے طلباء کو ترغیب دی کہ وہ بھارتی مسلح افواج میں خدمات انجام دیں۔ وزیر موصوف نے امید ظاہر کی کہ طلباء بھارت کے ذمہ دار شہری اور زندگی کے مختلف شعبوں میں لیڈر کی حیثیت سے ابھریں گے۔انہوں نے قومی بال بھون کے طلباء کو ان کے شاندار ثقافتی پروگرام کے لئے مبارکباد دی اور مستقبل میں ان کے لئے کامیابیوں کی نیک خواہشات پیش کی۔
سہولیات اور پبلسٹی پویلینٹیکنالوجی کا ایک منفرد سیٹ اَپ ہے، جس میں فلائنگ سیمولیٹر، ایک معلومات فراہم کرنے والا خود کار کیوسک، جی سوٹ میں ایک سیلفی پوائنٹ اورپرواز والے خصوصی وردی کا پوائنٹ موجود ہے۔ایل ای ڈی کے ڈسپلے ، آئی اے ایف کی مشقوں؍ آپریشنوں کی ویڈیوز ، آئی اے ایف طیاروں کے ماڈل اور ڈیجیٹل فلیکس وغیرہ منفرد اندا زمیں رکھے گئے ہیں۔
افتتاح کے بعد قومی بال بھون کے پرفارمنگ آرٹ کے سیکشن کے بچوں نے ایک ثقافتی پروگرام پیش کیا۔ ان بچوں کے ذریعہ پیش کئے گئے رقص اور موسیقی کے پروگرام نے فضائیہ کے سربراہ اور بھارتی ایئرفورس اور ایچ آرڈی کی وزارت کے دیگر سینئر عہدیداروں کے دل جیت لئے۔ اس تقریب کے اہتمام میں این سی سی نے تعاون کیا تھا۔
ثقافتی پروگرام کے دوران ایئر چیف مارشل بی ایس دھنووا نے سرکاری موبائل گیمنگ اپلی کیشن –انڈین ایئر فورس :اے کٹ ایوو لانچ کیا۔ بھارتی فضائیہ کی یہ سرکاری موبائل گیمنگ ایپلی کیشن طلباء کو بھارتی فضائیہ کے فضائی لڑاکوؤں کے رول کے بارے میں تجربہ فراہم کریں گے اور اپنے موبائل فون کے ذریعے بھارتی فضائیہ میں درخواست کے لئے معلومات حاصل کرسکیں گے۔اس گیمنگ ایپلی کیشن میں سنگل پلیئر مشن کے علاوہ کئی دیگر خصوصیات موجود ہیں۔یہ ایپلی کیشن بھارتی فضائیہ کے ذریعے انجام دیئے گئے مختلف مشنوں فضائی جنگی تجربات کو بھی اجاگر کریں گے۔
اس موقع پر اسکولی تعلیم اور خواندگی کے محکمے کی سیکریٹری محترمہ رینا رے، ایم ایچ آر ڈی کے جوائنٹ سیکریٹری جناب آر سی مینا اور وزارت کے دیگر سینئر عہدیدار موجود تھے۔